CELEX: 62018TN0218
Language: da
Date: 2018-03-29 00:00:00
Title: Sag T-218/18: Sag anlagt den 29. marts 2018 — Deutsche Lufthansa mod Kommissionen

4.6.2018   
            
            
               DA
            
            
               Den Europæiske Unions Tidende
            
            
               C 190/36
            
         Sag anlagt den 29. marts 2018 — Deutsche Lufthansa mod Kommissionen
   (Sag T-218/18)
   (2018/C 190/60)
   Processprog: tysk
   
      Parter
   
   
      Sagsøger: Deutsche Lufthansa AG (Köln, Tyskland) (ved advokat A. Martin-Ehlers)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Europa-Kommissionens afgørelse af 31. juli 2017 i sag SA.47969, C(2017)5289 — Hahn-lufthavn — annulleres.
            
         
               —
            
            
               Europa-Kommissionen tilpligtes at betale sagsomkostningerne.
            
         
      Søgsmålsgrunde og væsentligste argumenter.
   
   Til støtte for søgsmålet har sagsøgeren i det væsentlige anført følgende:
   
               —
            
            
               Der foreligger en uregelmæssighed, eftersom Kommissionen har indgået en »deal« med Forbundsrepublikken Tyskland vedrørende bedømmelsen af støtten til Flughafen Frankfurt-Hahn GmbH og Ryanair.
            
         
               —
            
            
               Væsentlige faktiske omstændigheder er ikke taget i betragtning, selv om Kommissionen på tidspunktet for vedtagelsen af den anfægtede afgørelse i vidt omfang havde kendskab til disse omstændigheder.
            
         
               —
            
            
               Der foreligger en delvis ukorrekt fremstilling af de faktiske omstændigheder.
            
         
               —
            
            
               Der er ikke taget hensyn til anden støtte til Flughafen Frankfurt-Hahn GmbH, som i sidste ende videreledes til Ryanair som den vigtigste bruger af lufthavnen.